Oʻng qoʻl qonuni
Matematika va fizikada oʻng qoʻl qonuni (oʻng qoʻl qoidasi ham deyiladi) uch oʻlchovli fazoda oʻqlarning yoʻnalishini tushunish uchun umumiy mnemonika hisoblanadi. Har xil oʻng va chap qoʻl qoidalarining aksariyati uch oʻlchovli fazoning uchta oʻqi (masalan x, y, z) ikkita mumkin boʻlgan joylashuva ega ekanligidan kelib chiqadi.  Buni qoʻllarni tashqariga va birga ushlab, kaftlarni yuqoriga koʻtarib, barmoqlar bukilgan holda va bosh barmogʻini choʻzilgan holda koʻrish mumkin (rasmga qarang). Barmoqlarning burmasi birinchi (x oʻqi) dan ikkinchi (y oʻqi)gacha boʻlgan harakatni ifodalaydi, keyin uchinchi (z oʻqi) bosh barmogʻi boʻylab ishora qilishi mumkin. Ushbu holatlar koordinata oʻqlari bilan ishlashda chap va oʻng qoʻl qoidalari paydo boʻladi. Oʻn yoki chap qoʻl qoidasi matematika va kimyoda magnit maydon, aylanish, spirallar, elektromagnit maydonlar, koʻzgu tasvirlari yoʻnalishini topish uchun ishlatilishi mumkin. Odatda quyidagi ketma-ketlik orqali oʻng qoʻl qoidasini hosil qilish mumkin: koʻrsatkich barmogʻi, oʻrta barmoq, bosh barmogʻi. Biroq, yana ikkita ketma-ketlik ham ishlaydi, chunki ular siklni saqlaydi: Oʻrta barmoq, keyin bosh barmogʻi, keyin koʻrsatkich barmogʻi. Bosh barmogʻi, keyin koʻrsatkich barmogʻi, keyin oʻrtasi (masalan, Shveytsariya 200 frank banknotining toʻqqizinchi seriyasiga qarang).